ai4bharat/Pralekha huggingface dataset:
చట్ట, న్యాయ మంత్రిత్వ శాఖ
భారత 49వ ప్రధాన న్యాయమూర్తిగా నియమితులైన - శ్రీ జస్టిస్ ఉదయ్ ఉమేష్ లలిత్
భారత రాజ్యాంగంలోని 124 అధికరణంలోని క్లాజ్  ద్వారా రాష్ట్రపతి తమకు సంక్రమించిన అధికారాన్ని ఉపయోగించి, సుప్రీంకోర్టు న్యాయమూర్తిగా ఉన్న శ్రీ జస్టిస్ ఉదయ్ ఉమేష్ లలిత్ ని భారత ప్రధాన న్యాయమూర్తి గా నియమించారు. భారత 49వ ప్రధాన న్యాయమూర్తిగా జస్టిస్ ఉదయ్ ఉమేష్ లలిత్ 2022 ఆగష్టు, 27వ తేదీన బాధ్యతలు స్వీకరించనున్నారు.
జస్టిస్ ఉదయ్ ఉమేష్ లలిత్ 2014 ఆగష్టు, లో భారత సుప్రీంకోర్టు న్యాయమూర్తిగా బార్ కౌన్సిల్ నుంచి నియమితులయ్యారు. 1971 లో 13వ సి.జె.ఐ. గా పనిచేసిన జస్టిస్ ఎస్.ఎం. సిక్రి తర్వాత బార్ కౌన్సిల్ నుండి నేరుగా సుప్రీంకోర్టుకు నియమితులైన రెండవ భారత ప్రధాన న్యాయమూర్తిగా జస్టిస్ లలిత్ నిలిచారు. జస్టిస్ లలిత్ సుప్రీంకోర్టు లీగల్ సర్వీసెస్ కమిటీ సభ్యునిగా కూడా రెండు పర్యాయాలు పనిచేశారు.
జస్టిస్ యు.యు. లలిత్ తమ సర్వీసులో అనేక కీలక తీర్పులు ఇచ్చారు.
మహారాష్ట్రలోని షోలాపూర్లో 1957 నవంబర్, 9వ తేదీన జన్మించిన జస్టిస్ లలిత్, 1983 జూన్ లో మహారాష్ట్ర మరియు గోవా బార్ కౌన్సిల్ లో న్యాయవాదిగా తమ పేరు నమోదు చేసుకున్నారు. 1986 జనవరి లో ఢిల్లీ లో న్యాయవాద వృత్తి చేపట్టడానికి ముందు 1985 డిసెంబర్ వరకు బాంబే హైకోర్టు లో న్యాయవాదిగా పనిచేశారు.
1986 అక్టోబర్ నుండి 1992 వరకు శ్రీ సోలి జె. సోరాబ్జీ ఛాంబర్ లో జస్టిస్ లలిత్ పనిచేశారు. శ్రీ సోలి జె. సోరాబ్జీ భారతదేశానికి అటార్నీ జనరల్ గా ఉన్న కాలంలో యూనియన్ ఆఫ్ ఇండియా తరఫున న్యాయవాదుల బృందం లో జస్టిస్ లలిత్ కూడా ఉన్నారు. 1992 నుండి 2002 వరకు ఆయన "అడ్వకేట్-ఆన్-రికార్డ్" గా పనిచేశారు. 2004 ఏప్రిల్ నెలలో సుప్రీంకోర్టు సీనియర్ అడ్వకేట్ గా నియమితులయ్యారు. అటవీ వ్యవహారాలు, వాహన కాలుష్యం, యమునా కాలుష్యం మొదలైన అనేక ముఖ్యమైన కేసుల్లో, ఆయన "అమికస్-క్యూరీ" గా నియమితులయ్యారు. 2-జీ కి సంబంధించిన అన్ని వ్యవహారాల్లో విచారణ జరిపేందుకు, సుప్రీంకోర్టు ఆదేశాల మేరకు సి.బి.ఐ. కి స్పెషల్ పబ్లిక్ ప్రాసిక్యూటర్ గా కూడా జస్టిస్ లలిత్ వ్యవహరించారు.
భారత పోటీ ప్రోత్సాహక సంఘం
సినోకెమ్ గ్రూప్ కంపెనీ లిమిటెడ్ , చైనా నేషనల్ కెమికల్ కార్పొరేషన్ లిమిటెడ్  మొత్తం వాటాలను చైనాకు చెందిన ఆస్తుల పర్యవేక్షణ, పరిపాలన  యాజమాన్యంలోని కొత్త సంస్థకు బదిలీ చేయడానికి సీసీఐ ఆమోదం
సినోకెమ్ గ్రూప్ కంపెనీ లిమిటెడ్ , చైనా నేషనల్ కెమికల్ కార్పొరేషన్ లిమిటెడ్  మొత్తం వాటాలను చైనాకు చెందిన ఆస్తుల పర్యవేక్షణ, పరిపాలన  యాజమాన్యంలోని కొత్త సంస్థకు బదిలీ చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది. పోటీ చట్టం-2002లోని సెక్షన్ 31 ప్రకారం వాటాల బదిలీకి అంగీకరించింది.
సినోకెమ్ ప్రధాన కార్యాలయం చైనాలో ఉంది. ప్రపంచవ్యాప్తంగా అనేక రకాల వ్యాపారాలను ఇది నిర్వహిస్తోంది. మన దేశంలో  ముడి చమురు అమ్మకాలు,  సహజ రబ్బరు, రబ్బరు యాంటీఆక్సిడెంట్ల విక్రయాలు,  వ్యవసాయ రసాయనాలు  సహా వివిధ రకాల రసాయనాల అమ్మకం  ఔషధ, ఆరోగ్య ఉత్పత్తుల విక్రయాల్లో ప్రత్యక్షంగానో, పరోక్షంగానో కార్యకలాపాలు నిర్వహిస్తోంది.
కెమ్చైనా కూడా ప్రపంచవ్యాప్తంగా అనేక రకాల వ్యాపారాలను నిర్వహిస్తోంది. ప్రధాన కార్యాలయం చైనాలో ఉంది. మన దేశంలో,  రసాయన ఉత్పత్తులు  అమ్మకాలు  కార్లు, బస్సులు, ట్రక్కుల టైర్ల అమ్మకాలు  రసాయన పరికరాల విక్రయాలు  సౌర పీవీ మాడ్యూళ్ల అమ్మకాలను నిర్వహిస్తోంది.
వాటాలను పొందిన కొత్త సంస్థ ఇంకా ఏర్పాటు కాలేదు కాబట్టి ఇంకా ఏ వ్యాపారాలు లేవు.
రైల్వే మంత్రిత్వ శాఖ
విశిష్ట, ప్రశస్త సేవలను అందించిన ఆర్పిఎఫ్/ ఆర్పిఎస్ఎఫ్ సిబ్బందికి రాష్ట్రపతి పతకం ప్రదానం
విశిష్ట సేవలు అందించిన ఈశాన్య రైల్వే ప్రిన్సిపల్ చీఫ్ సెక్యూరిటీ కమిషనర్కు రాష్ట్రపతి పోలీసు పతకం  ప్రదానం
గణతంత్ర దినోత్సవం 2022 సందర్భంగా భారత రాష్ట్రపతి దిగువపేర్కొన్న ఆర్పిఎఫ్/ ఆర్పిఎస్ఎఫ్ సిబ్బంది విశిష్ట సేవలకు రాష్ట్రపతి పోలీసు పతకాన్ని  ప్రతిభావంతమైన సేవలకు పోలీసు పతకాన్ని  ప్రదానం చేశారుః
విశిష్ట సేవలకు రాష్ట్రపతి పోలీస్ మెడల్  అందుకున్నవారుః
శ్రీ అనిల్ కుమార్ శ్రీవాస్తవ, ప్రిన్సిపల్ చీఫ్ సెక్యూరిటీ కమిషనర్, ఈశాన్య రైల్వే
ప్రతిభావంతమైన సేవలకు పోలీసు పతకాలు 
1. శ్రీ అజయ్ కుమార్ శర్మ, అసిస్టెంట్ కమాండెంట్, 6 బిఎన్ ఆర్పిఎస్ఎఫ్
2. శ్రీ సంజయ్ సురేష్ జోషి, అసిస్టెంట్ సెక్యూరిటీ కమిషనర్, సౌత్ ఈస్ట్ రైల్వే
3. శ్రీ జావేద్ మొకాషీ, ఇనస్పెక్టర్/ సౌత్ వెస్టర్న్ రైల్వే
4. శ్రీ సర్వన్ కుమార్, ఇనస్పెక్టర్/ నార్తర్న్ రైల్వే
5. శ్రీ సరోజ్ కుమార్ దూబే, ఇనస్పెక్టర్, జెజెఆర్ ఆర్పిఎఫ్ అకాడెమీ, లక్నో
6.శ్రీ నరసింహ ఉడుగు, ఇనస్పెక్టర్, దక్షిణ మధ్య రైల్వే
7. శ్రీ ప్రబీర్ కుమార్ దాస్, ఇనస్పెక్టర్, ఈస్టర్న్ రైల్వే
8. శ్రీ సుఖవంత్ సింగ్, సబ్- ఇనస్పెక్టర్, జెజెఆర్ ఆర్పిఎఫ్ అకాడెమీ, లక్నో
9.శ్రీ ఓంప్రకాష్ దాగర్, సబ్ ఇనస్పెక్టర్, వెస్టర్న్ రైల్వే
10. శ్రీ కె.ఎం. సునీల్ కుమార్, సబ్ ఇనస్పెక్టర్, దక్షిణ రైల్వే
11.శ్రీ సుప్రియ థాకూర్, సబ్ ఇనస్పెక్టర్, ఈస్టర్న్ రైల్వే
12. శ్రీ మస్తాన్ వలీ షేక్, అసిస్టెంట్ సబ్ ఇనస్పెక్టర్, దక్షిణ మధ్య రైల్వే
13శ్రీ ఆదిత్య ప్రకాష్ సింగ్, అసిస్టెంట్ సబ్ ఇనస్పెక్టర్, ఈశాన్య రైల్వే
14. శ్రీ కునాల్ కర్ పుర్కాయస్థ, హెడ్ కానిస్టేబుల్, ఈస్టర్న్ రైల్వే
15. శ్రీ కైలాష్ చంద్ర జోషి, కుక్, నార్తర్న్ రైల్వే
పెట్రోలియం- సహజ వాయువుల మంత్రిత్వ శాఖ
తమ పెట్రోలియం బాస్కెట్ను విస్త్రతపరచుకుని వివిధ భౌగోళిక ప్రాంతాలలో ఉన్న దేశాల నుంచి ముడి చమురును సేకరిస్తున్న ప్రభుత్వ రంగ చమురు సంస్థలు
ఏక ప్రాంతంపై ముడి చమురు కోసం ఆధారపడే రిస్క్ను తగ్గించేందుకు, చమురు ప్రభుత్వ రంగ సంస్థలు  వివిధ భౌగోళిక ప్రాంతాలు, అంటే మధ్య ప్రాచ్యం, ఆఫ్రికా, ఉత్తర అమెరికా, దక్షిణ అమెరికా తదితర దేశాల నుంచి ముడి చమురును సేకరించేందుకు తమ పెట్రోలియం బాస్కెట్ను వైవిధ్యపరిచిందని రాజ్యసభలో సోమవారం అడిగిన ఒక ప్రశ్నకు పెట్రోలియం, సహజవాయువుల మంత్రిత్వ శాఖ సహాయమంత్రి రామేశ్వర్ తెలి లిఖితపూర్వకంగా ఇచ్చిన సమాధానంలో వెల్లడించారు.
చమురు ప్రభుత్వ రంగ సంస్థలు యుఎస్ఎ, రష్యా, కెనెడా, ఆస్ట్రేలియా, బ్రెజిల్, గుయానా, నార్వే, ఈజిప్ట్, గాబన్, ఘానా, కాంగో, ఈక్వెటోరియల్ గునియా, లిబ్యా, నైజీరియాల నుంచి ముడి చమురును దిగుమతి చేసుకోవడం ప్రారంభించాయి.
ముడిచమురు రవాణా దిగుమతిపై చార్జీలు మారుతూ ఉంటాయి. ఈ రవాణా చార్జీలు సప్లై- డిమాండ్ చలనాలపై, కాలానుగుణ మార్పులు, భౌగోళిక రాజకీయ పరిస్థితులు, బంగీ పరిమాణం, దించే పోర్ట్ ప్రదేశం తదితరాలపై ఆధారపడి ఉంటాయి.
రహదారి రవాణా, హైవేల మంత్రిత్వ శాఖ
అన్ని వాతావరణ పరిస్థితుల్లో లడఖ్కు రవాణా సౌకర్యం కల్పించేలా ఆసియాలో నిర్మిస్తున్న అతి పొడవైన సొరంగం జోజిలా టన్నెల్ నిర్మాణ ప్రగతిని జమ్మూ, కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా తో కలిసి పరిశీలించిన శ్రీ నితిన్ గడ్కరీ
జోజిలా టన్నెల్ నిర్మాణ ప్రగతిని జమ్మూ, కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా తో కలిసి ఈ రోజు కేంద్ర రవాణా, రహదారుల శాఖ మంత్రి శ్రీ నితిన్ గడ్కరీ పరిశీలించారు. అన్ని వాతావరణ పరిస్థితుల్లో లడఖ్కు రవాణా సౌకర్యం కల్పించడానికి వీలుగా జోజిలా టన్నెల్ నిర్మాణాన్ని చేపట్టారు. రవాణా, రహదారులపై ఏర్పాటైన పార్లమెంట్ సంప్రదింపుల కమిటీ సభ్యులు జోజిలా టన్నెల్ ను పరిశీలించారు.
జమ్మూ కాశ్మీర్లో 25000 కోట్ల రూపాయల ఖర్చుతో 19 సొరంగాలు నిర్మిస్తున్నారు. ఇందులో భాగంగా 6800 కోట్ల రూపాయల ఖర్చుతో జోజిలా సారంగం నిర్మాణాన్ని చేపట్టారు. 13.14 కిలోమీటర్ల పొడవున టన్నెల్, అప్రోచ్ రోడ్డు నిర్మాణ పనులు కొనసాగుతున్నాయి. ఇది 7.57 మీటర్ల ఎత్తున గుర్రపు నాడా ఆకారంలో సింగిల్-ట్యూబ్, 2-లైన్ల రహదారి గా జోజిలా సారంగం నిర్మాణాన్ని చేపట్టారు. ఇది కాశ్మీర్లోని గందర్బాల్, లడఖ్లోని కార్గిల్ జిల్లాలోని ద్రాస్ పట్టణం మధ్య హిమాలయాలలోని జోజిలా పాస్ మీదుగా వెళ్తుంది. ప్రాజెక్టులో భాగంగా ప్రాజెక్ట్ స్మార్ట్ టన్నెల్  వ్యవస్థను ఏర్పాటు చేస్తారు. ఆస్ట్రియన్ సాంకేతిక పరిజ్ఞానం దీనిని నిర్మించారు. ఇందులో సీసీటీవీ, రేడియో నియంత్రణ, నిరంతర విద్యుత్ సరఫరా, వెంటిలేషన్ వంటి సదుపాయాలు ఉంటాయి. ఆధునిక సాంకేతిక పరిజ్ఞానాన్ని ఉపయోగించడం వల్ల ప్రభుత్వానికి 5000 కోట్ల రూపాయలకు పైగా నిర్మాణ వ్యయం ఆదా అయింది.
13,153 మీటర్ల జోజిలా టన్నెల్ ప్రాజెక్టు నిర్మాణాన్ని దశలవారీగా చేపడతారు. 4,821 మీటర్ల ప్రధాన జోజిలా సొరంగ మార్గం మొత్తం 810 మీటర్ల పొడవునా 4 కల్వర్టులు, 4 నీల్గ్రార్ సొరంగాలతో ఉంటుంది. 2,350 మీటర్లు 8 కట్ , కవర్ తో,మూడు 500 మీటర్లు, 391 మీటర్లు. 220 మీటర్ల నిలువు వెంటిలేషన్ షాఫ్ట్ తో ప్రతిపాదించారు. ఇప్పటి వరకు జోజిలా సొరంగ మార్గం పనులు 28% వరకు పూర్తయ్యాయి.
జోజిలా సొరంగ మార్గం నిర్మాణం పూర్తయితే లడఖ్ ప్రాంతానికి అన్ని వాతావరణ పరిస్థితుల్లో రవాణా సౌకర్యం కలుగుతుంది. ప్రస్తుతం జోజిలా పాస్ దాటడానికి దాదాపు మూడు గంటల సమయం పడుతోంది. జోజిలా సొరంగ మార్గం పూర్తైన తర్వాత ప్రయాణ సమయం 20 నిమిషాలకు తగ్గుతుంది. ప్రయాణ సమయం తగ్గడంతో ఇంధన వినియోగం భారీగా తగ్గుతుంది.
జోజిలా పాస్ అత్యంత ప్రమాదకరమైన ప్రాంతం. ప్రతి ఏడాది ఇక్కడ పెద్ద పెద్ద ప్రమాదాలు జరుగుతున్నాయి. జోజిలా సొరంగ మార్గం పూర్తైన తర్వాత ప్రమాదాలు జరిగే అవకాశం ఉండదు. కాశ్మీర్ లోయ, లడఖ్ ప్రాంతానికి ఏడాది పొడువునా రవాణా సౌకర్యం అందుబాటులోకి వస్తుంది. దీనివల్ల లడఖ్ ప్రాంతం అభివృద్ధి చెందుతుంది. పర్యాటకుల సంఖ్య పెరిగి పర్యాటక రంగం అభివృద్ధి చెందుతుంది. వస్తువుల రవాణా సులభంగా జరుగుతుంది. అవసరమైన సమయాల్లో సాయుధ దళాలు వేగంగా చేరడానికి అవకాశం కలుగుతుంది.
మంత్రిమండలి
కొత్తగా ఏర్పాటు చేసిన డిపార్ట్మెంట్ ఆఫ్ ఫిశరీస్ లో ఒక కార్యదర్శి పదవి మరియు ఒక సంయుక్త కార్యదర్శి పదవి లను ఏర్పాటు చేసేందుకు ఆమోదం తెలిపిన మంత్రివర్గం
కొత్తగా ఏర్పాటు చేసిన డిపార్ట్మెంట్ ఆఫ్ ఫిశరీస్ కు అప్పగించే పనులు సాఫీ గా సాగిపోయేందుకు గాను శాశ్వత ప్రాతిపదిక న ఆ డిపార్ట్మెంట్ లో ఒక కార్యదర్శి పదవి ని పే మేట్రిక్స్ యొక్క లెవెల్ 17  లో మరియు ఒక సంయుక్త కార్యదర్శి పదవి ని పే మేట్రిక్స్ యొక్క లెవెల్ 14  లో ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
మత్స్య రంగాన్ని అభివృద్ధి చేయడం కోసం పలు పథకాలు/ప్రోజెక్టు లను చేపట్టడానికి/పర్యవేక్షించేందుకు, అలాగే భారీ సంఖ్య లో ఉన్న మత్స్యకారుల ప్రయోజనాల పరిరక్షణ కు వారి యొక్క సంక్షేమాని కి కృషి చేసేందుకు డిపార్ట్మెంట్ ఆఫ్ ఫిశరీస్ కు నూతనం గా ఏర్పాటైన పదవులు అవకాశాన్ని ఇస్తాయి.(Visitor Counter : 81
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 3 కోట్లు దాటిన కోలుకున్నవారి సంఖ్య
దేశమంతటా ఇప్పటిదాకా 37.73 కోట్లకు పైగా టీకా డోసులు
గత 24 గంటల్లో 37,154 కొత్త కోవిడ్ కేసుల నమోదు
చికిత్సలో ఉన్న కేసులు 4,50,899; మొత్తం కేసుల్లో1.47% మాత్రమే
రోజువారీ పాజిటివిటీ 2.59%, 21 రోజులుగా 3% లోపే
కోవిడ్ మీద పోరు విజయవంతంగా సాగుతోందనటానికి నిదర్శనంగా దేశంలో ఇప్పటిదాకా కోవిడ్ నుంచి బైటపడినవారి సంఖ్య 3 కోట్లు
దాటింది. మొత్తం 3,00,14,713 మంది కోలుకున్నారు. గత 24 గంటలలో కోలుకున్నవారు 39,649 కాగా మొత్తం
కోలుకున్నవారి శాతం క్రమంగా పెరుగుతూ 97.22% కు చేరింది.
మరోవైపు దేశవ్యాప్తంగా ఇచ్చిన టీకా డొసుల సంఖ్య 37.73 కోట్లు దాటి 37,73,52,501 కు చేరింది. 48,51,209 శిబిరాల ద్వారా
ఈ పంపిణీ జరిగినట్టు ఈ ఉదయానికి అందిన సమాచారం తెలియజేస్తోంది. గత 24 గంటలలో 12,35,287 టీకా డొసుల పంపిణీ
జరిగింది. ఆ వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,02,49,021
|
|
రెండవ డోస్
|
|
74,07,589
|
|
కోవిడ్ యోధులు
|
|
మొదటి డోస్
|
|
1,76,68,922
|
|
రెండవ డోస్
|
|
99,13,421
|
|
18-44 వయోవర్గం
|
|
మొదటి డోస్
|
|
11,24,48,511
|
|
రెండవ డోస్
|
|
37,46,523
|
|
45-59 వయోవర్గం
|
|
మొదటి డోస్
|
|
9,35,18,992
|
|
రెండవ డోస్
|
|
2,38,13,758
|
|
60 ఏళ్ళు పైబడ్డవారు
|
|
మొదటి డోస్
|
|
7,01,33,406
|
|
రెండవ డోస్
|
|
2,84,52,358
|
|
మొత్తం
|
|
37,73,52,501
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు
చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో దేశవ్యాప్తంగా 37,154 కొత్త కరోనా కేసులు
నమోదయ్యాయి. ఆ విధంగా రోజుకు 50 వేల లోపు కేసులు రావటం గత 15 రోజులుగా నడుస్తోంది. కేంద్ర, రాష్ట ప్రభుత్వాల
ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,50,899 మంది.
చికిత్సలో ఉన్న కేసులు మొత్తం పాజిటివ్ కేసులలో 1.46% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 14,32,343 పరీక్షలు జరపగా ఇప్పటిదాకా చేసిన
మొత్తం పరీక్షలు 43 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ
తగ్గుతూ వస్తోంది. వారపు పాజిటివిటీ ప్రస్తుతం 2.32% కాగా రోజువారీ పాజిటివిటీ 2.59% అయింది. వరుసగా 21 రోజులుగా
ఇది 3% లోపు, 35 రోజులుగా 5% లోపే ఉంటోంది
మంత్రిమండలి
వినియోగదారు వ్యవహారాలు, ఆహారం, ప్రజా పంపిణీ శాఖ కేంద్ర మంత్రి శ్రీ రామ్ విలాస్ పాస్ వాన్ దుఃఖదాయక మృతి పట్ల సంతాపం తెలిపిన మంత్రిమండలి
దివంగత ప్రముఖునికి అధికార లాంఛనాలతో అంత్యక్రియల నిర్వహణ
వినియోగదారు వ్యవహారాలు, ఆహారం, ప్రజా పంపిణీ శాఖ కేంద్ర మంత్రి శ్రీ రామ్ విలాస్ పాస్ వాన్ దుఃఖదాయకమైన మృతి పట్ల కేంద్ర మంత్రివర్గం సంతాపాన్ని వ్యక్తం చేసింది
శ్రీ రామ్ విలాస్ పాస్ వాన్ స్మృతి లో కేంద్ర మంత్రివర్గం రెండు నిమిషాల సేపు మౌనాన్ని కూడా పాటించింది.
శ్రీ రామ్ విలాస్ పాస్ వాన్ కు అధికార లాంఛనాల తో అంత్యక్రియలు జరపడానికి మంత్రివర్గం ఆమోదం తెలిపింది.
ఈ కింద ప్రస్తావించిన తీర్మానానికి మంత్రిమండలి ఈ రోజు న ఆమోదం తెలిపింది:
“వినియోగదారు వ్యవహారాలు, ఆహారం, ప్రజా పంపిణీ శాఖ కేంద్ర మంత్రి శ్రీ రామ్ విలాస్ పాస్ వాన్ దుఃఖదాయకమైన మృతి పట్ల మంత్రిమండలి ప్రగాఢ సంతాపాన్ని తెలియజేస్తోంది.
ఆయన మరణంతో దేశ ప్రజలు ఒక ప్రసిద్ధ నేత ను, పార్లమెంట్ సభ్యులలో ప్రముఖుడైన ఒక సభ్యుడిని మరియు ఒక పరిపాలన దక్షుడిని కోల్పోయారు.
శ్రీ రామ్ విలాస్ పాస్ వాన్ బిహార్ లోని ఖగరియా జిల్లా షహర్ బన్నీ లో 1946 సంవత్సరంలో జులై 5 న జన్మించారు. ఆయన ఖగరియా లోని కోసీ కళాశాలలో, పట్ నా లోని పట్ నా విశ్వవిద్యాలయం లో చదువుకున్నారు. మాస్టర్ ఆఫ్ ఆర్ట్ స్ పట్టాను, న్యాయ శాస్త్రం లో పట్టభద్రత  ని ఆయన పొందారు. ఉత్తర్ ప్రదేశ్ రాష్ట్రం ఝాంసీ లోని బుందేల్ ఖండ్ విశ్వవిద్యాలయం నుంచి డి.లిట్.  పట్టాను కూడా ఆయన అందుకొన్నారు.
బిహార్ గడ్డ మీద పుట్టిన, అత్యంత ప్రజాదరణ పాత్రులైన నేతల లో శ్రీ రామ్ విలాస్ పాస్ వాన్ ఒకరు. ఆయన కు సామాన్య ప్రజానీకం నుంచి బలమైన మద్ధతు లభించింది. 1969 లో సంయుక్త సోషలిస్టు పార్టీ సభ్యునిగా ఆయన బిహార్ రాష్ట్ర విదాన సభకు ఎన్నికయ్యారు. ఆ తరువాత 1977 లో రికార్డు సంఖ్యాధిక్యం తో హాజీపుర్ నుంచి 6వ లోక్ సభ సభ్యునిగా ఆయన ఎన్నికయ్యారు. శ్రీ పాస్ వాన్ 1980 లో 7వ లోక్ సభ కు, 1984 లో 8వ లోక్ సభకు కూడా మళ్ళీ ఎన్నికయ్యారు. 1989లో 9వ లోక్ సభ కు కూడా ఆయన ఎన్నికైనప్పుడు ఆయనను కార్మిక, సంక్షేమ శాఖ కేంద్ర మంత్రి పదవి లో నియమించారు. 1996 లో ఆయన రైల్వేల శాఖ మంత్రిగా పదవీ బాధ్యతలు చేపట్టి, 1998 వరకు ఆ పదవీ బాధ్యతలను నిర్వహించారు. అటు తరువాత, 1999 అక్టోబరు మొదలుకొని 2001 సెప్టెంబర్ మధ్య కాలంలో కమ్యూనికేషన్స్ శాఖ మంత్రిగా ఆయన సేవలను అందించారు. 2001 సెప్టెంబర్ నెలలో ఆయనకు బొగ్గు, గనులు శాఖ బాధ్యతల ను అప్పగించడం జరిగింది. ఈ పదవిని ఆయన 2002 ఏప్రిల్ వరకు నిర్వహించారు. 2004 లోక్ సభ ఎన్నికల తరువాత శ్రీ పాస్ వాన్ యునైటెడ్ ప్రోగ్రెసివ్ అలయన్స్ ప్రభుత్వం లో చేరారు. అప్పుడు రసాయనాలు, ఎరువుల శాఖ మంత్రి, ఉక్కు శాఖ మంత్రి పదవులను ఆయన కు అప్పగించారు.
శ్రీ పాస్ వాన్ 2014 లో 16వ లోక్ సభ కు ఎన్నికై, వినియోగదారు వ్యవహారాలు, ఆహారం, ప్రజా పంపిణీ శాఖ మంత్రి గా పని చేశారు. 2019 లో శ్రీ పాస్ వాన్ ను రాజ్య సభ కు ఎన్నుకోవడం జరిగింది. అయితే ఆయన వినియోగదారు వ్యవహారాలు, ఆహారం, ప్రజా పంపిణీ శాఖ మంత్రి పదవి లో కొనసాగారు.
అణచివేత కు లోనైన వర్గాల వారి తరఫున శ్రీ పాస్ వాన్ తన వాణిని వినిపించేవారు. సమాజం లో ఆదరణకు నోచుకోని వర్గాల వారి ప్రయోజనాలను దృష్టిలో పెట్టుకొని ఆయన సదా పోరాటం జరుపుతూ వచ్చారు.
శోకతప్తులైన శ్రీ పాస్ వాన్ కుటుంబానికి యావత్తు దేశ ప్రజల పక్షాన, ప్రభుత్వం తరఫున మంత్రిమండలి తన హృదయపూర్వక సంతాపాన్ని తెలియజేస్తోంది.’’
(
ఆర్ధిక వ్యవహారాల మంత్రివర్గ సంఘం
మయన్మార్ యొక్క ఎ-1 మరియు ఎ-3 బ్లాకుల అభివృద్ధి కోసం ఓఎన్జీసీ విదేశ్ లిమిటెడ్ అదనపు పెట్టుబడులకు క్యాబినెట్ ఆమోదించింది
మయన్మార్లోని ష్వే ఆయిల్ & గ్యాస్ ప్రాజెక్ట్ బ్లాక్స్లోని ఎ-1 మరియు ఎ-3 బ్లాకుల్ని మరింత అభివృద్ధి చేసేందుకు గాను ఓఎన్జీసీ విదేశ్ లిమిటెడ్ సంస్థ  121.27 మిలియన్ డాలర్ల  మేర అదనపు పెట్టుబడి పెట్టనుంది. ఈ తాజా ప్రతిపాదనకు ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన ఆర్థిక వ్యవహారాల కేబినెట్ కమిటీ తన ఆమోదాన్ని తెలిపింది. దక్షిణ కొరియా, భారత్ మరియు మయన్మార్ సంస్థల కన్సార్టియంలో భాగంగా ఓఎన్జీసీ విదేశ్ లిమిటెడ్ , 2002 నుండి మయన్మార్లో ష్వే ప్రాజెక్టు అన్వేషణ, అభివృద్ధి పనులలో పాలుపంచుకుంటోంది. భారత దేశపు పీఎస్యూ గెయిల్ కూడా ఈ ప్రాజెక్టులో పెట్టుబడిదారిగా ఉంది. ఈ ప్రాజెక్టులో ఓవీఎల్ 2019 మార్చి 31 నాటికి US $ 722 మిలియన్ల మేర పెట్టుబడి పెట్టింది. ష్వే ప్రాజెక్ట్ నుండి మొదటి గ్యాస్ జూలై 2013లోనూ.. ప్లాటీయు ఉత్పత్తి డిసెంబర్ 2014 నుంచి మొదలైంది. ఈ ప్రాజెక్ట్ 2014-15 ఆర్థిక సంవత్సరం నుండి తగిన సానుకూల నగదు ప్రవాహాన్ని సృష్టిస్తోంది. పొరుగు దేశాలలో చమురు మరియు సహజ వాయువు అన్వేషణ, అభివృద్ధి ప్రాజెక్టుల్లో భారత సంస్థల భాగస్వామ్యం భారతదేశం యొక్క యాక్ట్ ఈస్ట్ పాలసీల మేరకు అనుసంధానించబడింది. సమీపంలోని పొరుగు దేశాలతో ఇంధన వంతెను అభివృద్ధి చేయడానికి భారతదేశం చేస్తున్న ప్రయత్నాల్లో భాగంగా ఈ 121.27 మిలియన్ డాలర్లు  అదనపు పెట్టుబడికి భారత్ ఈ పెట్టుబడులు పెడుతోంది.
యువజన వ్యవహారాలు, క్రీడల మంత్రిత్వ శాఖ
కిర్గిస్తాన్, హంగరీలో మల్లయోధులు వినేష ఫోగట్, బజరంగ్ పునియా శిక్షణ పొందేందుకు ప్రతిపాదనను ఆమోదించిన టాప్స్ 
భారతీయ మల్లయోధులు, లక్ష్యిత ఒలింపిక్ పోడియం  క్రీడాకారులు వినేష్ ఫోగట్, బజరంగ్ పునియాలు అంతర్జాతీయ శిక్షణా శిబిరం కోసం కిర్గిస్తాన్, హంగరీకి బయలుదేరి వెళ్ళనున్నారు.
వీరిద్దరూ యువజన వ్యవహారాలు, క్రీడల మంత్రిత్వ శాఖ  టిఒపిఎస్ బృందంకు వీరిరువురూ ప్రతిపాదనలు పంపగా, వారి ప్రతిపాదనను 24 గంటలలోగా ఆమోదించారు.
ఒలింపిక్ పతక విజేత బజరంగ్ పునియా 36 రోజుల శిక్షణా శిబిరం నిమిత్తం కిర్గిసా్తన్లోని ఇస్సిక్-కుల్కు వెళ్ళనుండగా, ప్రపంచ ఛాంపియన్షిప్ వతకధారి వినేష్ ఫోగట్ మొదట కిర్గిస్తాన్లోని బిష్కెక్లో ఒక వారం శిక్షణకు, అనంతరం హంగరీలోని టాటాకు 18 రోజు శిక్షణా శిబిరానికి బయలుదేరి వెళ్ళనున్నారు.
వినేష్ తో పాటు ఫిజియోథెరపిస్ట్ అశ్వినీ జీవన్ పాటిల్, మల్లయుద్ధ భాగస్వామి సంగీత ఫోగట్, కోచ్ సుదేశ్ వెడుతుండగా, బజ్రంగ్తో పాటుగా కోచ్ సుజీత్ మాన్, ఫిజియోథెరపిస్ట్ అనుజ్ గుప్తా, మల్లయుద్ధ భాగస్వామి జితేందర్, స్ట్రెంత్ అండ్ కండిషనింగ్ నిపుణుడు కాజీ హసన్ వెడుతున్నారు.
ప్రభుత్వం వినేష్, బజరంగ్, వారి మల్లయుద్ధ భాగస్వాములు సంగీతా ఫోగట్, జితేందర్. కోచ్ సుదేష్, సుజీత్ మాన్ విమాన టిక్కెట్లు, బస, భోజనం ఖర్చు, శిబిరం ఖర్చు, విమానాశ్రయ బదిలీ ఖర్చులు, ఒపిఎ, ఇతర ఖర్చులు సహా ఖర్చులను ప్రభుత్వమే భరించనుంది.
అదనంగా, మల్లయోధులతో వెడుతున్న సహాయక సిబ్బంది ఖర్చును ఒలింపిక్ గోల్డ్ క్వెస్ట్  భరిస్తుంది.
జులై మొదటివారంలో వినేష్, బజరంగ్ బయలుదేరేందుకు సిద్ధంగా ఉన్నారు.
ఆర్థిక మంత్రిత్వ శాఖ
ఎగుమతి ఉత్పత్తులపై సుంకాలు, పన్నుల ఉపశమనానికి  పథకం అమలు
ఈ రోజు నుంచి  నుండి ఎగుమతి ఉత్పత్తులపై సుంకం మరియు పన్నుల తొలగింపు  అమలుకు సంబంధించి, డిసెంబర్ 31, 2020 నాటి పత్రికా ప్రకటనకు కొనసాగింపుగా ఈ క్రింది వాటిని త్వరలోనే తెలియజేయడం/ బహిరంగపరచడమవుతుంది.
1. ఆర్ఓడీటీఈపీ పథకానికి అర్హమైన ఎగుమతి వస్తువుల వివరాలు 
2.అటువంటి అర్హతగల వస్తువులు / టారిఫ్ లైన్లలో వర్తించే ఆర్ఓడీటీఈపీ వర్తించే రేటు, విలువ పరిమితులు 
3.ఎగుమతులలో మినహాయింపు వర్గం
4.ఇతర షరతులు మరియు పరిమితులు
5.ఆర్ఓడీటీఈపీ డ్యూటీ క్రెడిట్ మంజూరు మరియు దాని వినియోగానికి సంబంధించిన విధాన వివరాలు.
ఆర్ఓడీటీఈపీ యొక్క ప్రయోజనం షరతులు, పరిమితి, మినహాయింపులు, అనర్హత మరియు నోటిఫై చేసిన విధానపరమైన అవసరాల నెరవేర్పుకు లోబడి లభిస్తుంది. ఎగుమతులపై, స్కీమ్ వివరాల ప్రకారం, ఆర్ఓడీటీఈపీ అర్హత, రేట్లు మరియు ఇతర వివరాలను తరువాత సూచించనునప్పటికీ, రానున్న కొద్ది రోజుల్లో ఆర్ఓడీటీఈపీ ప్రయోజనం 2021 జనవరి 1 నుండి లభిస్తుంది.
రహదారి రవాణా, హైవేల మంత్రిత్వ శాఖ
రిజిస్ట్రేషన్ పత్రాలలో దివ్యంగ్జన్ యాజమాన్యాన్ని చేర్చడానికి సవరణను MoRTH తెలియజేస్తుంది
రిజిస్ట్రేషన్ సమయంలో వాహనాల యాజమాన్య వివరాలను స్వాధీనం చేసుకొనేందుకు సిఎమ్విఆర్ 1989 చట్టంలోని ఫార్్మ 20లో సవరణ చేసేందుకు గురువారం నాడు రోడ్డు, రవాణా, హైవేల మంత్రిత్వ శాఖ నోటిఫికేషన్ జారీ చేసింది.
(మోటార్ వాహనాలు నమోదు చేసుకునేటప్పుడు సిఎంవిఆర్ కింద నింపవలసిన వివిధ ఫార్మ్లలో యాజమాన్య వివరాలు సరిగా ప్రతిఫలించడంలేదనే విషయం మంత్రిత్వ శాఖ దృష్టికి వచ్చింది.
ఈ నేపథ్యంలో, సిఎంవిఆర్ 1989లోని ఫార్మ్ 20ని యాజమాన్య వివరాలను కచ్చితంగా నమోదు చేసేందుకు - 4ఎ యాజమాన్య వర్గం - స్వతంత్ర ప్రతిపత్తి గల సంస్థ, కేంద్ర ప్రభుత్వ, చారిటబుల్ ట్రస్ట్, డ్రైవింగ్ శిక్షణ సంస్థ, దివ్యాంగులు  జిఎస్టి రాయితీ వినియోగించుకుంటున్నవారు  జిఎస్టి రాయితీని వినియోగించుకోనివారు, విద్యా సంస్థ, ప్రబుత్వ సంస్థ, వ్యక్తిగత, స్థానిక సంస్థల, పలువురు యజమానులు, ఇతరులు, పోలీస్ శాఖ, రాష్ట్ర ప్రభుత్వ, రాష్ట్ర రవాణా శాఖ/ కార్పొరేషన్.
వివిధ ప్రభుత్వ పథకాల కింద కొనుగోలు/ యాజమాన్యం/ మోటార్ వాహనాల కార్యకలాపం జిఎస్టి, ఇతర రాయితీలను దివ్యాంగులకు అందజేస్తున్నారు. సిఎమ్విఆర్ 1989 కింద ప్రస్తుత వివరాలు, యాజమాన్య వివరాలలో దివ్యాంగ పౌరుల వివరాలు ప్రతిఫలించడం లేదు. దివ్యాంగ్ జన పథకం వంటి అనేక వివిధ ప్రభుత్వ పథకాలు కింద భారీ పరిశ్రమలు అందించే ఆర్ధిక ప్రయోజనాలను వినియోగించుకోవడం అటువంటి పౌరులకు కష్టం అవుతుంది. ప్రతిపాదిత సవరణలతో అటువంటి వారి యాజమాన్య వివరాలు సరిగ్గా ప్రతిఫలించి, దివ్యాంగులు వివిధ పథకాల కింద అందుబాటులో ఉన్న లాభాలను వినియోగించుకోవచ్చు.
ప్రజల నుంచి ఈ మేరకు సూచనలను, వ్యాఖ్యలను 19 ఆగస్టు నాడు కోరడం జరిగింది.
యువజన వ్యవహారాలు, క్రీడల మంత్రిత్వ శాఖ
ఉత్తరప్రదేశ్ లోని వారణాసి లో ఈ రోజు విజయవంతంగా ముగిసిన - యూత్ 20  సదస్సు
ఏకగ్రీవ సమ్మతితో విజయవంతంగా ఆమోదం పొందిన - వై20 అధికారిక ప్రకటన
2023 ఆగష్టు, 17వ తేదీ నుంచి 20వ తేదీ వరకు జరిగిన - వై20 సదస్సు
జి-20 అధ్యక్షతన జరుగుతున్న మొత్తం సమావేశాల్లో భాగంగా, వై-20 ఇండియా ఎంగేజ్మెంట్ గ్రూప్ సమావేశం ఈరోజు  వారణాసిలో విజయవంతంగా ముగిసింది.
భారతదేశం అధ్యక్షతన జరుగుతున్న మొత్తం జి-20 సమావేశాల్లో భాగంగా నిర్వహించిన వై-20 సమావేశం ప్రపంచానికి కొత్త రికార్డులు నెలకొల్పింది. ఈ శిఖరాగ్ర సమావేశంలో, వై-20 అధికారిక ప్రకటన పై సవివరమైన చర్చ జరిగింది. అనంతరం, ఏకగ్రీవ సమ్మతితో ఆ ప్రకటనను విజయవంతంగా ఆమోదించడం జరిగింది.
ఈ అధికారిక ప్రకటనలో చేర్చిన ప్రధాన సిఫార్సులు -జీవితకాల అభ్యాసానికి సాధికారత కల్పించడం.అంతర్జాతీయ సవాళ్ళ కోసం ప్రపంచ స్థాయి శ్రామికశక్తిని సమకూర్చడం.అంతర్జాతీయ పరిశోధనా సహకారాన్ని బలోపేతం చేయడం.కార్మికులకు ఒకే రకమైన హక్కులు ప్రోత్సహించడంఅందుబాటులో సుస్థిరమైన ఆర్ధిక సహకారం, పర్యవేక్షణ ను అమలుచేయడం.
ఈ రోజు చివరి రోజున రుద్రాక్ష ఇంటర్నేషనల్ కో-ఆపరేషన్ అండ్ కన్వెన్షన్ సెంటర్  లో ప్లీనరీ సమావేశం జరిగింది. ఈ ప్లీనరీ సమావేశానికి వై-20 ఇండియాకి చెందిన శ్రీ శరద్ వివేక్ సాగర్, శ్రీ అన్మోల్ సోవిట్; వై-20 ఇండియా కోఆర్డినేషన్ హెడ్ శ్రీ పతిక్రిత్ పేన్; వై-20 ఇండియా డెలిగేషన్ హెడ్ శ్రీ ఫాలిత్ సిజారియా; వై-20 ఇండియా ట్రాక్ చైర్ శ్రీమతి అదితి నారాయణి పాశ్వాన్ నాయకత్వం వహించారు. 2023 యూత్-20 అధికారిక ప్రకటనను ఇండోనేషియా నిర్వహణ కమిటీ ప్రతినిధి, బ్రెజిల్ నిర్వహణ కమిటీ ప్రతినిధి తో కూడిన ట్రోయికా దేశాలు విడుదల చేశాయి. వై-20 అధ్యక్ష స్థానంలో ఉన్న భారతదేశం పతాకాన్ని బ్రెజిల్ ప్రతినిధి బృందం అధిపతికి అధికారికంగా అందజేసింది.
వై-20 అధికారిక ప్రకటన రూపంలో వెలువడిన సదస్సు ఫలితంపై ప్రతినిధి బృందాల నాయకులు సంతకం చేశారు, ఇది గత కొన్ని నెలలుగా జరిగిన వివిధ చర్చల ముగింపును సూచిస్తుంది. వై-20 కి చెందిన ఐదు గుర్తించిన ఇతివృత్తాలలో సామూహిక ఉమ్మడి దృష్టికి ఇది నిదర్శనం, ఇది ప్రపంచ వేదికపై అత్యున్నత స్థాయి నిర్ణయాధికారులకు యువత అభిప్రాయాలను వినిపించేలా చేస్తుంది.
4 రోజుల శిఖరాగ్ర సమావేశంలో భాగంగా, ప్రతినిధులు సారనాథ్, ప్రసిద్ధ కాశీ విశ్వనాథ దేవాలయంతో పాటు, గంగానదిలో పడవల్లో తిరుగుతూ వివిధ ఘాట్ లను కూడా సందర్శించారు. భారతదేశ గొప్ప కళ, సంస్కృతి, వారసత్వం ప్రపంచం నలుమూలల నుండి వచ్చిన ప్రతినిధులపై దీర్ఘకాల ముద్ర వేసింది. పవిత్ర నగరం వారణాసి గొప్ప, విభిన్న సాంస్కృతిక వారసత్వం; దాని ఆధ్యాత్మికత, సాహిత్యం, కళ, సంగీతం కూడా జి-20 దేశాలు, అతిథి దేశాలు, అంతర్జాతీయ సంస్థల ప్రతినిధులను మంత్రముగ్ధులను చేశాయి.
2023 యూత్-20  సదస్సు నిర్వహణ బాధ్యతను భారత ప్రభుత్వ యువజన వ్యవహారాలు, క్రీడల మంత్రిత్వ శాఖ ఆధ్వర్యంలోని యువజన వ్యవహారాల విభాగానికి అప్పగించడం జరిగింది. న్యూ ఢిల్లీలో వై-20 కర్టెన్ రైజర్; గౌహతిలో ప్రారంభ సమావేశం; లడఖ్ లోని లే లో వై-20 ప్రీ-సమ్మిట్; దేశవ్యాప్తంగా వివిధ విశ్వవిద్యాలయాల్లో 14 చోట్ల వై-20 సంప్రదింపులు; భారత పారిశ్రామిక సమాఖ్య  తో పాటు అభివృద్ధి చెందుతున్న దేశాలకోసం పరిశోధన, సమాచార విధానం  ద్వారా ఒక్కొక్కటి 50 చొప్పున మేధోమథన సదస్సులు వంటి అనేక కార్యక్రమాలు నిర్వహించడం జరిగింది.